Difficultés de l’expression écrite en langue maternelle tamazight chez les apprenants des classes de la 4ème année moyenne
Date2016
Author
Boudjedaimi, Tassadit
Boukhari, Saliha
MetadataShow full item record
Abstract
Tutlayt tamaziɣt d tutlayt tayemmat n ugdud amaziɣ, yes-s i d-yettbeggin umaziɣ timagit-is. Tekcem ɣer uɣerbaz i tikkelt tamezwarut deg useggas n 1995. Tuɣal d taɣelnawt deg tmurt n Lezzayer deg useggas n 2003, d tunṣibt seg 07 meɣres 2016. Di taɣult tamsinent, aselmed d ulmad n tutlayin yettemgirid. Deg ulmad, inelmaden ttmagaren-d uguren. Γef waya i yessefk ɣef uselmad ad iwelleh inelmaden-is s usexdem n wallalen isegmisanen d tarrayin n uselmed iwatan. Ulamma xas ɛeddan ugar n 20 n yiseggasen ɣef unekcum n tmaziɣt ɣer uɣerbaz, inelmaden mazal-iten ur ssinen ara ad arun akken ilaq. Seg unadi nteɣ nessaweḍ nessumer-d tifrat i wuguren ay d-ttmagaren yinelmaden deg tira-nsen s tmaziɣt. Maca uqbel neɛreḍ ad nefk tiririt i tmukrist-nteɣ i tuttra-agi tagejdant : « Ayɣer inelmaden n useggas wis ukkuẓ n uɣerbaz alemmas ttafen uguren deg urmud n ufares s tira? Uqbel ad nekcem deg umahil-nteɣ, nezzwer-d kra n turdiwin : - Di tazwara ad d-nini ahat igulen-agi kkan-d seg lexsas n yiluɣma n ufares s tira, - Tis snat, yezmer ahat seg useɣti i xeddmen yiselmaden neɣ yigrawen n yinelmaden i d-yekka wugur agi, - Akken yezmer daɣen ad yili wugur agi di tarrayin i sexdamen yiselmaden deg uselmed n tutlayin yemxallafen, amedya n tenfaliyin timawiyin neɣ tid yettwajerrḍen akked yirmad n tutlayt. Tazrawt-nteɣ tebḍa ɣef kraḍ n yiḥricen, ha-ten-id : I. Ixef amezwaru Deg yixef-agi nefka-d kra n tbadutin yesɛan assaɣ d usentel, tibadutin n kra n wawalen igejdanen, amedya : tasegmisent, asenfar, tira, assaɣ ger tira d tɣuri... Ad d-nefk daɣen kra n yinadiyen yettwaxedmen uqbel ɣef usentel-nteɣ. II. Ixef wis sin Deg-s ad nawwi-d awal ɣef umezruy n tutlayt n tmaziɣt seg tallit n tegrawla deg tmurt n Lezzayer armi d asmi tuɣal d tutlayt d taɣelnawt tunṣibt. Syin akin nebder-d kra n tarrayin n uselmed i yettusxedmen deg yiɣarbazen seg wasmi yebda uselmed n tutlayt n tmazight almi d ass-agi. III. Ixef wis krḍ Ur nekcim ara deg tesleḍt almi d-nefka kra n tbadutin i yeqqnen ɣer urmud n tira akken ad d-nbeggen amgirred yellan gar-asent. nesseḍfer-d i tbadutin-agi tasleḍt n yigulen, ama d ayen yerzan talɣa, ama d ayen yerzan agbur, nessegza-ten-id akken daɣen d-nebder kra n yimedyaten seg tenfalliyin i d-nejmaɛ seg yiɣerbazen. Tabadut n usenfali s tira Asenfali s tira d armud yezdin aselmed n tira s timad-is, yes-s i yessenfalay umdan iḥulfan-is, asenfali-agi yezmer ad yili s ccna, s wunuɣ neɣ s wawalen. Yal asenfali yettawi izen i win ara t-yeɣren neɣ win ara s-yeslen. Asenfali s tira yesɛa azal nezzah imi yettɛawan bab-is akken ad yissin tira. Tabadut n wagul deg usenfali s tira Agul d lexṣaṣ deg wayen yerzan aḥric n tussna. Imi agul ibeddel unamek i as fkan zik ɣef win i yekseb ɣer taggara-agi, yuɣal d allal i d-yessebganen i uselman uguren i d-ttemlilin inelmaden. Tarrayt n usenfar tefka i unelmad tesriḥ akken ad yexdem ugulen, s yis-sen i ilemmed. Ma di tarrayt tamensayt, ur ilaq ara ɣef unelmad ad yexdem ugulen, ad d-yer deg ikayaden ayen yelmed si tmusniwin. III.1 Anawen n yigulen III.1.1 Igulen n talɣa Talɣa tettili tṣeḥḥa mi ara iqader unelmad xersum setta-agi n yilugan: taferket ma zeddiget neɣ ala, tira ma tettwafham, azwel, beṭṭu n weḍris d tiseddarin, ilem ger tseddarin, asekkil ameqran, ilem uqbel beddu n tira, d usigez. Mi nesleḍ isenfaliyen u d-nejmaɛ, nufa-d igemmuden mgaraden, yella win iqudren ilugan-agi i d-nebder, yella win i ten izeglen. Aya yessebgen-aɣ-d belli inelmaden xuṣṣen timusniwin yaɛnan talɣa n weḍris.
fra_Latn ron_Latn eng_Latn azj_Latn hau_Latn eng_Latn shn_Mymr kab_Latn